Jeremy Clarkson wel deel van Top Gear se SA-toerJeremy Clarkson. Foto: Top Gear/Facebook Annie Fyfe-Hitching, Top Gear se woordvoerder, het Dinsdag in ŉ verklaring bevestig dat die Top Geartoer in Johannesburg sal voortgaan. Dit volg ná ŉ verklaring wat deur BBC Worldwide uitgereik is dat die toer ook internasionaal sal voortgaan. “Om te verseker dat die duisende mense regoor die wêreld wat reeds kaartjies gekoop het nie teleurgestel word nie, het BBC Worldwide met ons gesamentlike vennoot Brand Events ooreengekom dat die res van die toer kan voortgaan. Die BBC Top Gear handelsmerk sal egter nie gebruik word nie. Ons glo dit is ‘n sinvolle benadering in die omstandighede,” het die verklaring gesê. Dit volg na Clarkson einde verlede maand die trekpas gegee is as aanbieder van die gewilde motorprogram weens ŉ onderonsie met een van die vervaardigers. Fyfe-Hitching het gesê Clarkson, sowel as die program se ander twee aanbieders Richard Hammond en James May, die geleentheid in Johannesburg van 12-14 Junie sal bywoon. Kaartjies sal binnekort beskikbaar wees. News24